Respek onbeperk | Netwerk24
Deur Stephan Joubert 26 Augustus 2019 00:00
Respek vir God en vir mense is een van die pilare van die evangelie. Tog sukkel baie gelowiges hiermee, veral as hulle te doen kry met mense wat met God spot of die Bybel afkraak. Hoe dan gemaak?
Moet ons stilbly en maak asof sulke verkeerde dinge ons nie pla nie? Of moet ons sulke mense haastig op hul plek sit? Wel, ons uitgangspunt is dat ons onsself nie skaam vir die evangelie van Christus nie.
Dit beteken egter nie ons is militant, aggressief of onbeskof teenoor diegene wat anders dink, leef en glo nie. Ons is nie straatvegters vir die waarheid nie, ons is getuies hiervan. Ons is verspreiders van die goeie aroma van Christus.
Só skryf Paulus in 2 Korintiërs 2. Vir sommige is dit 'n doodsreuk, vir ander is dit die geur van lewe. Ons weet dit, daarom kies ons opnuut in elke situasie om met wys­heid op te tree. Soms praat ons, en ander kere bly ons stil, soos wat Spreuke 26:4-5 leer.